Diari Oficial de la Generalitat Valenciana


Sumari del DOGV 9496, del 23-12-2022 (2022/12900)

RESOLUCIÓ de 2 de desembre de 2022, complementària a la Resolució de 28 de novembre de 2022, de concessió d'ajudes per a la contractació d'educadors i educadores ambientals en les entitats locals, en el marc del Pla Integral de Residus de la Comunitat Valenciana, per a l'exercici 2022..
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12518


Data del document
:   02-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 2 de desembre de 2022, complementària a la Resolució de 28 de novembre de 2022, de concessió d'ajudes per a la contractació d'educadors i educadores ambientals en les entitats locals, en el marc del Pla Integral de Residus de la Comunitat Valenciana, per a l'exercici 2022.. [2022/12253]  
Amb data 28 de novembre de 2022, el director general de Qualitat i Educació Ambiental va resoldre la concessió d'ajudes per a la contractació d'educadors i educadores ambientals en les entitats locals, en el marc del Pla integral de residus de la Comunitat Valenciana, per a l'exercici de 2022, per un import total de 143.647,81 euros (cent quaranta-tres mil sis-cents quaranta-set i huitanta-un cèntim d'euro) a les entitats sol·licitants que figuraven en l'annex I, juntament amb la quantia corresponent.  
S'ha comprovat que no s'ha assignat a cada entitat beneficiària de les ajudes el número d'expedient que li correspon, per la qual cosa s'emet una resolució complementària a la resolució de 28 de novembre de 2022, on s'especifica el número d'expedient que correspon a cada entitat local.  
Per tant, resolc:  
Modificar la taula en l'annex I amb la llista d'entitats a les quals es concedeixen les ajudes per a la contractació d'educadors i educadores ambientals en les entitats locals, en el marc del Pla integral de residus de la Comunitat Valenciana, per a l'exercici 2022, i afegir el número d'expedient pertanyent a cada entitat local.  
  
Contra aquesta resolució es podrà interposar un recurs potestatiu de reposició davant l'òrgan que va dictar la resolució, en el termini d'un mes comptador des de l'endemà d'aquell en què tinga lloc la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptador des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de desembre de 2022.- El director general de Qualitat i Educació Ambiental: Joan Piquer Huerga.